open-index/open-wikipedia-markdown huggingface dataset:
דומיניק קרן

**דומיניק קרן** (בצרפתית: **Dominique Crenn**; נולדה ב-7 באפריל 1965) היא שפית צרפתייה. נכון לשנת 2016, הייתה השפית היחידה בארצות הברית שזכתה בשלושה כוכבי מישלן עבור מסעדתה *[[Atelier Crenn]]*  שבסן פרנסיסקו. קרן השתתפה במספר תוכניות טלוויזיה ברשת Food Network ובפלטפורמות נוספות.

## ביוגרפיה וחיים מוקדמים
קרן נולדה ב-7 באפריל 1965 בסן-ז'רמן-אן-לה שבצרפת. בגיל 18 חודשים אומצה על ידי זוג מורסאי. היא בילתה את חופשות הקיץ בחוות המשפחה שבברטאן. אמה, שהייתה בשלנית בעלת טעם הרפתקני, חשפה אותה למטבחים מגוונים כמו הודי, סיני, יפני ווייטנאמי במסעדות בפריז. אביה, פוליטיקאי, לקח אותה לעיתים קרובות למסעדות יוקרה זוכות כוכבי מישלן בליווי מבקר מסעדות שהיה חברו.

השפעות החוויות בחוות המשפחה, הבישול של אמה, והביקורים במסעדות יוקרה עיצבו את טעמה הקולינרי. קרן בחרה לעזוב את סצנת המטבח הצרפתית הגברית-בעיקרה ופנתה ללימודי תואר ראשון בכלכלה ותואר שני במנהל עסקים בינלאומי.

## קריירה
בסוף שנות ה-80 עברה קרן לארצות הברית, שם החלה את דרכה בסן פרנסיסקו. משרתה הראשונה הייתה במסעדת *Stars* בניהולו של השף המפורסם ג'רמיה טאוור. לאחר מכן עבדה במסעדות נוספות, כולל *Campton Place* ו-*2223 Market*. בשנת 1998, מונתה לשפית ראשית במסעדת מלון אינטרקונטיננטל בג'קרטה, אינדונזיה, שם הייתה השפית הראשית הראשונה במדינה. עם זאת, בשל מהומות אזרחיות, נאלצה לעזוב את אינדונזיה.

עם חזרתה לארצות הברית, עבדה כשפית ראשית במועדון מנהטן בלוס אנג'לס ולאחר מכן במסעדת *Abode* בסנטה מוניקה. בשנת 2008 הצטרפה למסעדת *Luce* בסן פרנסיסקו, שם זכתה בכוכב מישלן הראשון שלה בשנת 2009 ושוב בשנת 2010.

ב-2011 פתחה קרן את מסעדת *Atelier Crenn*. המסעדה זכתה לשני כוכבי מישלן, מה שהפך את קרן לשפית הראשונה בארצות הברית שזכתה בהישג זה. בשנת 2018 הוענק למסעדה כוכב המישלן השלישי שלה. לצד מסעדה זו, פתחה קרן את *Petit Crenn* בשנת 2015 ואת *Bar Crenn* בשנת 2018, שזכה לכוכב מישלן בשנה הראשונה לפעילותו.

קרן השתתפה בתחרויות ובתוכניות בישול, בהן *Iron Chef America* ו-*Chef’s Table* של נטפליקס. בשנת 2021 שימשה יועצת לסרט הקולנוע "התפריט", וב-2022 הופיעה בתוכנית *Iron Chef: Quest for an Iron Legend*. ב-2024 נבחרה לאחת מ-100 האנשים המשפיעים בעולם על ידי מגזין טיים.

## פילוסופיה קולינרית
קרן מתייחסת למנותיה כ"פואטיקה קולינרית". מסעדת *Atelier Crenn* מתוארת כמשלבת ויזואליות, מרקמים ורעיונות חדשניים שזוכים להערכה רבה בעולם. קרן ידועה ביחסה החיובי לצוותה ובכך שהיא נמנעת מהתנהגות קיצונית שאפיינה בעבר מטבחים מקצועיים. היא נוהגת לברך את אורחי המסעדה באופן אישי.

## חיים אישיים
בדצמבר 2019 התארסה קרן לשחקנית מריה בלו, והשתיים נישאו ב-12 במאי 2024. לקרן שני ילדים.

## קישורים חיצוניים

## הערות שוליים

קטגוריה:שפיות צרפתיות
קטגוריה:שפים צרפתים
קטגוריה:לסביות (נשים)
קטגוריה:להט"בים צרפתים
קטגוריה:צרפתים שהופיעו ברשימת טיים 100
קטגוריה:צרפתיות שנולדו ב-1965
קטגוריה:צרפתים שנולדו ב-1965
אנג'לפייר

**אנג'לפייר** (באנגלית: **Angelfire**) היא חברה אמריקאית המספקת שירות של אחסון אתרי אינטרנט. היא נמצאת בבעלות חברת לייקוס, המחזיקה גם ב-Tripod.com. חברת אנג'לפייר פועלת בנפרד מ-Tripod.com, בונה גלריית תמונות ומאפשרת בניית דפי בלוג. בעבר ניתן השירות ללא תשלום, אך כעת נדרשים נרשמים חדשים לשלם עבורו.

## היסטוריה
חברת אנג'לפייר נוסדה בשנת 1996 וסיפקה שירותי בניית אתרים ותמלול רפואי. בשלב מאוחר יותר הפסיק האתר את שירות התמלול, והתמקד אך ורק באחסון אתרים תמורת תשלום. ב-20 באוקטובר 1997 נקנה האתר על ידי חברת מאונטיין ויו, קליפורניה, אשר נרכשה ב-11 באוגוסט 1998 על ידי חברת Lycos תמורת 133 מיליון דולר.

בסוף שנות ה־90 החליפו השירותים שסיפקה החברה, את שירותי חברת Geocities, שנסגרה בשנת 2009. בין השאר דפי הדרכה שונים, הורדות, קישוריות, ארגונים ואתרים של בעלי מקצוע שונים.

בשנת 2004, נעשה שימוש בשירות האירוח החינמי אנג'לפייר כחלק ממאבק דיגיטלי ישראלי-פלסטיני. האקר ישראלי בשם ICshadow2 אירח עמוד מחאה באתר זה לאחר שפרץ לאתרים איסלמיים אשר, לטענתו, הסיתו נגד ישראל והיללו פעולות טרור. העמוד, שהתארח ב-Angelfire, כלל מסרים פרו-ישראליים, תמונות של קורבנות טרור, ותכנים שנועדו להציג את הצד הישראלי בסכסוך.

העמוד כלל, בין היתר, תמונות של טלי חטואל וארבעת ילדיה שנרצחו, והציע גישה לאתרי נפגעי טרור ישראליים. האתר זכה לחשיפה ולדיון בפורומים מקומיים, שבהם התפרסמו קריאות להמשך פעילות מסוג זה. פעולות אלה ספגו ביקורת מצד גורמים פלסטיניים, שטענו כי מדובר בפגיעה בחופש הביטוי.

## ראו גם
* ויקס קום
* GeoCities
* Google Sites
## קישורים חיצוניים
* 

## הערות שוליים

קטגוריה:אחסון אתרי אינטרנט
קטגוריה:אתרי אינטרנט שהושקו ב-1996
חומות חימר (שיר)

"**חומות חימר**" הוא סינגל שהקליטה הזמרת מרגלית צנעני. צנעני גם הלחינה את השיר, ואת מילותיו כתבה רחל שפירא. את השיר הוציאה לאור בינואר 1991 חברת התקליטים האחים ראובני, כסינגל מתוך אלבום האולפן החמישי של צנעני הנושא את אותו שם.

## על השיר
על ההפקה המוזיקלית של השיר היה אחראי ירוסלב יעקובוביץ'. יעקובוביץ' עלה לישראל ב-1968 מצ'כיה. לאחר תקופות לימודיו בבוסטון, חזר בשנות ה-80 של המאה ה-20 לישראל, והחל לעבוד כמפיק מוזיקלי. באותה תקופה האזין לשיריה של צנעני, והחל לעבוד עמה בכמה מאלבומיה. באחת הפגישות שלהם באולפן ניגנה צנעני באורגנית לחן שחיברה. יעקובוביץ' חיבב מאוד את הלחן, ונסע איתה לקיבוץ שפיים על מנת להיפגש עם שפירא, לעבוד איתה ולחבר מילים לשיר. 

"חומות חימר" נכתב על ידי שפירא כהתרסה כנגד החיים בקיבוץ כשהייתה צעירה. היא הראתה להם את פרי יצירתה, והשניים התחברו מאוד למסר הפמיניסטי שבו.

השיר מתאר את חווייתה של אישה הנאבקת במוסכמות חברתיות מגבילות, המיוצגות על ידי "חומות חימר". הדמות המרכזית, המכונה "אחות קטנה", מתוארת כחריגה ודחויה על ידי החברה הפטריארכלית, שמנסה לדכא את חירותה ושאיפותיה באמצעות ביקורת ושיפוטיות. הנשים שמקוננות על ה"מרדנות" שלה מסמלות את השבט החברתי שמצפה לצייתנות ולמילוי תפקידים מסורתיים. המסר הפמיניסטי של השיר מתבטא במאבקה של הדמות לפרוץ את החומות הללו ולשמור על זהותה ונפשה, על-אף הקשיים והלחץ החברתי.

## גרסאות כיסוי
בשנת 2007 ביצע בועז מעודה גרסת כיסוי של השיר בעונה החמישית של "כוכב נולד". השיר בוצע גם על ידי מתן לוי ב"". בשנה החולפת שרה לינט את השיר ב"אקס פקטור לאירוויזיון 2022". ב"" שרה אור כהן את השיר, וזכתה בכרטיס לגמר התחרות. ואלרי חמאתי שרה את "חומות חימר" בשלב חצי הגמר של "הכוכב הבא לאירוויזיון 2025".

איתי לוי הקליט בשיתוף עם גלגלצ גרסת כיסוי לשיר. ב-24 באוגוסט 2019 עלתה צנעני לבצע את השיר כדואט עם מירי מסיקה.

## מיקומי שיא

## הערות שוליים

קטגוריה:שירי מרגלית צנעני
קטגוריה:שירי איתי לוי
קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מרגלית צנעני
קטגוריה:שירים שהופקו על ידי ירוסלב יעקובוביץ'
קטגוריה:שירים עם נושאים פמיניסטיים
קטגוריה:סינגלים בהוצאת האחים ראובני
הסנאט של קנטקי

**הסנאט של קנטקי** (באנגלית: **Kentucky Senate**) הוא הבית העליון של האספה הכללית של קנטקי שבארצות הברית. הסנאט של קנטאקי מורכב מ-38 חברים שנבחרו במחוזות חד נציגיים ללא מגבלות כהונה. הסנאט של קנטאקי נפגש בקפיטול מדינת קנטקי בבירה פרנקפורט. הישיבות נמשכות 60 ימי חקיקה בשנים זוגיות ו-30 ימי חקיקה בשנים אי-זוגיות. השכר היומי של הנציגים הוא 188.22 דולר למי שנבחר לפני 1 בינואר 2023 ו-203.28 דולר למי שנבחר לאחר מכן.

על פי סעיף 32 של חוקת קנטקי, סנטור חייב להיות בן 30 לפחות, אזרח קנטקי שהתגורר במדינה לפחות שש שנים ובמחוז הבחירה לפחות שנה אחת לפני הבחירות.

הבחירות למחצית חברי הסנאט מתקיימות אחת לשנתיים בשנים זוגיות. לרפובליקנים יש שליטה בסנאט מאז 1999. נכון לינואר 2025 יש לרפובליקנים כ-31 מושבים לעומת 7 דמוקרטים.

## קישורים חיצוניים

## הערות שוליים

קנטקי
קטגוריה:קנטקי
Warrior (שיר)

"**Warrior**" (בעברית: "'''לוחמת'''") הוא שיר של דמי לובאטו והרצועה ה-13 והאחרונה באלבום הרביעי של לובאטו, שנקרא *[[Demi]]* ויצא במאי 2013 דרך חברת הוליווד רקורדס.

## רקע
האלבום *[[Demi]]* יצא ב-14 במאי 2013 דרך הוליווד רקורדס. לובאטו העלתה את האלבום במלואו לרשת שמונה ימים לפני מועד יציאתו הרשמי והשירים המובילים באלבום כוללים את "Heart Attack", "Fire Starter", ו-"Nightingale". רק שיר אחד באלבום כולל שיתוף פעולה עם אמנית אחרת (שר לויד בשיר "Really Don't Care"). האלבום מתאר את לובאטו כפי שהרגישה נכון לצאתו, תוך שיפור הגיוון המוזיקלי בהשוואה לאלבומה הקודם, *[[Unbroken]]*.

השיר "Warrior" הוא הרצועה האחרונה באלבום ונכתב על חוויות אישיות של לובאטו, והוא מתאר התמודדות עם כאב אישי מהעבר, ככל הנראה התעללות או הטרדה מינית, התחשוות שלאחר מכן והתהליך להמשיך ולחיות. לובאטו ציינה שזה היה השיר הקשה והקל ביותר לכתיבה בו-זמנית, כיוון שהוא דרש ממנה לחשוף פגיעות גדולה וסיפרה כי היא מרגישה חשופה בעת שהיא משמיעה את השיר בפני אחרים. כהוקרה לשיר, לובאטו עשתה כתובת קעקע על כתפה השמאלית עם הביטוי "now I'm a warrior" (בעברית: "עכשיו אני לוחמת").

בשנת 2018, בחשיפה שהגיעה במהלך סשן שאלות ותשובות בטוויטר, לובאטו חשפה כי השיר מתאר סיפור אמיתי של התעללות ולא מדובר רק במטאפורה. החשיפה הגיעה בעקבות ביקורת שקיבלה לאחר שסיפרה על "מתיחה" שעשתה לשומר הראש שלה, בה שכרה זונה ושלחה אותה לחדר של שומר הראש שלה, דבר שעורר ביקורת על כך שהיא ממעיטה בחשיבות נושא ההתעללות המינית. בתגובה לביקורת, היא הפנתה את המבקרים להקשיב למילות השיר "Warrior" וטענה שהיא מבינה את נושא ההתעללות המינית באופן אישי.

## הרכב
לובאטו תיארה את השיר כ"הכי קשה והכי קל לכתיבה". השיר עוסק בכאב ובסיפור אישי של לובאטו, בו היא מתמודדת מול "פושע" שפגע בה.

השיר מלווה בנגינת פסנתר וצ'לו.

בביקורת שפורסמה באתר "בילבורד", נכתב כי השיר משמש כהמשך לשיר "Skyscraper" מהאלבום הקודם, ומתאר את התמודדותה של לובאטו עם משברים אישיים ואת התגברותה עליהם.

## הצלחה מסחרית
בשנים שלאחר צאתו, השיר חווה עלייה של 1,780% במכירות, עם סך כולל של 222,000 עותקים מאז השקתו. העלייה במכירות נבעה מהופעה של המתמודדת מקיילה פיליפס בתוכנית "America's Got Talent" בשנת 2018 שזכתה ב-"Golden Buzzer", שהוביל אותה ישירות לשידורים החיים בתוכנית.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי לינדי רובינס
קטגוריה:שירים על תקיפה מינית
קטגוריה:בלדות משנות ה-2010
קטגוריה:בלדות פופ
קטגוריה:שירי זהב בארצות הברית
האספה הכללית של קנטקי

**האספה הכללית של קנטקי** (באנגלית: **Kentucky General Assembly**) היא בית המחוקקים של מדינת קנטקי שבארצות הברית. האספה מורכבת מהסנאט כבית עליון ומבית הנבחרים כבית תחתון.

האספה הכללית מתכנסת מדי שנה בתחילת ינואר בבניין קפיטול המדינה בבירה פרנקפורט. בשנים זוגיות, המושבים אינם יכולים להימשך יותר מ-60 ימי חקיקה, ואינם יכולים להימשך מעבר ל-15 באפריל. בשנים אי-זוגיות, המושבים אינם יכולים להימשך יותר מ-30 ימי חקיקה, ואינם יכולים להימשך מעבר ל-30 במרץ. מושל קנטקי יכול לכנס מפגשים מיוחדים בכל עת ולכל זמן שיידרש.

השכר היומי של חברי שני הבתים הוא 188.22 דולר למי שנבחר לפני 1 בינואר 2023 ו-203.28 דולר למי שנבחר לאחר מכן.

נכון לינואר 2025 המפלגה הרפובליקנית מחזיקה ברוב משמעותי בשני הבתים.

## היסטוריה
הכינוס הראשון של האספה הכללית התרחש ב-1792, זמן קצר לאחר הקמתה של קנטקי כמדינה. המחוקקים התכנסו בבירה הזמנית לקסינגטון. אחד התפקידים הראשונים של האספה היה מציאתה של בירה קבועה. בסופו של דבר, נבחרה העיירה הקטנה פרנקפורט, שמאז אכלסה את בית המחוקקים.

לאחר שנשים קיבלו זכות בחירה בקנטקי, מרי אליוט פלנרי נבחרה לבית הנבחרים של קנטקי מהמחוז ה-89 ונכנסה לתפקידה בינואר 1922. היא הייתה האישה הראשונה בנבחרה לרשות המחוקקת בקנטקיוהראשונה ברשויות המחוקקות של המדינות שמדרום לקו מייסון-דיקסון.

בשל האהדה הציבורית והפוליטית החזקה לאיחוד, קנטקי נשארה נייטרלית במהלך מלחמת האזרחים. למרות זאת, קבוצה של תומכי הקונפדרציה נפגשה בראסלוויל בנובמבר 1861, כדי להקים ממשלת קונפדרציה לקנטקי. הקבוצה אף הכריזה על באולינג גרין כבירה, אך מעולם לא הצליחה לעקור את האספה הכללית הנבחרת בפרנקפורט.

## קישורים חיצוניים

## הערות שוליים

קטגוריה:קנטקי
קנטקי
הסופר קאפ הקפריסאי

**הסופר קאפ הקפריסאי** הוא משחק המתקיים אחת לשנה בו מתמודדות הקבוצה שזכתה באליפות ליגת העל הקפריסאית בעונה הקודמת מול הזוכה בגביע באותה שנה. המשחק מתקיים בתחילת העונה ועל פי רוב משוחק באצטדיון GSP בניקוסיה.

## היסטוריה
המשחק הראשון נערך בשנת 1951 תחת השם "מגן פאקוס" (ביוונית: Ασπίδα Πάκκου). בזמנו, הגביע לא הוענק למנצח במשחק בודד, אלא הוענק לקבוצה המצליחה ביותר בתחרות, לאחר 10 משחקים. צ'טינקאיה הייתה הקבוצה הראשונה לה הוענק המגן בשנת 1967. באותו הזמן אם אותה קבוצה זכתה באליפות ובגיע באותה עונה הן נחשבו באופן אוטומטי למנצחות המשחק.

בשל נסיבות שונות, התחרות לא נערכה במשך 10 שנים, וחזרה להתקיים בשנת 1979 תחת השם "מגן סטאליניקיס", לכבוד הנשיא לשעבר של התאחדות הכדורגל הקפריסאית. השם הזה נשאר במשך 10 שנים, ולאחר מכן הוענק המגן לקבוצת אומוניה ניקוסיה, שזכתה בגביע שבע פעמים בפרק זמן זה.

שם התחרות שונה ל"מגן ההתאחדות הקפריסאית" בשנת 1989. משנת 2008 עד 2013, התחרות נערכה תחת השם "LTV סופר קאפ", מטעמי חסות. מאז פרישתה של LTV כספונסר של התחרות ב-2014, התחרות נקראת פשוט סופר קאפ.

## תוצאות המשחקים
תוצאו המשחקים:

### זכיות לפי מועדון

## קישורים חיצוניים
* 

## הערות שוליים

קטגוריה:קפריסין: כדורגל
קפריסין
קטגוריה:תחרויות ספורט בקפריסין
הסנאט של אורגון

**הסנאט של [[אורגון]]** (באנגלית: **Oregon State Senate**) הוא הבית העליון של האספה המחוקקת של אורגון שבארצות הברית. הסנאט מקביל לבית הנבחרים של אורגון המשמש כבית תחתון. בסנאט חברים כ-30 נציגים הנבחרים במחוזות חד-נציגיים בעלי אוכלוסייה של כ-141,242 תושבים בממוצע. הסנאט של המדינה נפגש באגף המזרחי של קפיטול מדינת אורגון בבירה סאלם.

אורגון היא אחת מחמש המדינות היחידות בארצות הברית (ביחד עם אריזונה, מיין, ניו המפשייר וויומינג) שבהן סגן המושל אינו בעל התפקיד המכריע במקרה של תיקו. זאת בניגוד לבתים העליונים בשאר המדינות (כולל אף את סגן הנשיא בסנאט הפדרלי). במקום זאת, ישנה תפקיד נפרד של נשיא הסנאט, שהוסר מהרשות המבצעת של המדינה.

בדומה לבתים עליונים אחרים של בתי מחוקקים מדינתיים וטריטוריאליים וסנאט ארצות הברית, הסנאט של המדינה יכול לאשר או לדחות את מינויים של המושל למחלקות, ועדות, מועצות וסוכנויות ממשלתיות אחרות של המדינה. על פי חוקת אורגון, שני שלישים מהסנטורים נדרשים להרכיב קוורום.

הסנאטורים באורגון מכהנים בתקופת כהונה של ארבע שנים ללא הגבלת כהונה. בשנת 2002, בית המשפט העליון של אורגון ביטל את המדיניות המקומית שהתקיימה במשך עשור, שהגבילה סנאטורים לשתי כהונות (שמונה שנים) מטעמים פרוצדורליים.

חצי מהסנטורים נבחרים מדי שנתיים, בשנים זוגיות. השכר השנתי של הסנטורים עומד על כ-$21,612. נכון לינואר 2025, למפלגה הדמוקרטית יש רוב של כ-18 סנטורים, אל מול 12 סנטורים מהמפלגה הרפובליקנית.

## קישורים חיצוניים

## הערות שוליים

אורגון
קטגוריה:אורגון
מרינה טבאסום

**מרינה טבאסום** (בבנגלית: **মারিনা তাবাসসুম**; נולדה ב-1968 או 1969) היא אדריכלית בנגלית. טבאסום היא האדריכלית הראשית של המשרד *Marina Tabassum Architects*.

בשנת 2016 זכתה טבאסום בפרס אגא חאן לאדריכלות על עיצוב מסגד *Bait-ur-Rouf* בדאקה, בנגלדש. בשנת 2020 דורגה על ידי מגזין פרוספקט במקום השלישי ברשימת ההוגים הגדולים ביותר בעידן הקורונה, תוך דגש על עיצוב מבנים המותאמים לסביבתם הטבעית. בשנת 2022 הייתה הדרום אסייתית הראשונה שזכתה בפרס מפעל חיים של הביאנלה בליסבון. בשנת 2024 נבחרה לאחת מ-100 האנשים המשפיעים בעולם על פי מגזין טיים.

## חיים מוקדמים והשכלה
טבאסום נולדה בדאקה, בנגלדש, בתו של אונקולוג. משפחתה היגרה לדאקה מהודו במהלך חלוקת בנגל  בשנת 1947. היא למדה בבית הספר והמכללה לנערות *Holy Cross* בדאקה. בשנת 1994 סיימה תואר באדריכלות באוניברסיטת ההנדסה והטכנולוגיה של בנגלדש.

## קריירה
בשנת 1995 ייסדה טבאסום את משרד האדריכלות *URBANA* יחד עם קסף צ'ודהורי, ויחד עיצבו מספר פרויקטים במשך כעשור. בשנת 2005 הקימה את משרד *Marina Tabassum Architects*, שבו היא משמשת כאדריכלית הראשית.

מאז 2005, היא משמשת כמרצה אורחת באוניברסיטת BRAC ומלמדת קורסים על אדריכלות עכשווית בדרום אסיה. היא גם מנחה סטודיו לתואר ראשון באוניברסיטת אסיה פסיפיק, ומרצה במוסדות אקדמיים וכנסים רבים. מאז 2015 היא מנהלת התוכנית האקדמית במכון בנגל לאדריכלות, נופים והתיישבות. היא משמשת כפרופסור לעיצוב אדריכלי מותאם לאקלים באוניברסיטת הטכנולוגיה של דלפט בהולנד.

טבאסום עיצבה את מסגד *Bait-ur-Rouf* בדאקה, שהושלם בשנת 2012 וזכה לשבחים רבים, כולל פרס אגה חאן לאדריכלות בשנת 2016.

## פרויקטים בולטים
* **מוזיאון העצמאות**, דאקה, בנגלדש (1997–2006)
* *A5 Residence*, דאקה, בנגלדש (2001)
* *Comfort Reverie*, דאקה, בנגלדש (2006–2011)
* בית נופש בפרידאבאד, דאקה, בנגלדש (2009)
* מסגד *Bait-ur-Rouf*, דאקה, בנגלדש (2012)
* *Panigram Eco Resort and Spa*, ג'סור, בנגלדש (2018)
* *Khudi Bari*, בתי מגורים לאזורים חופיים בבנגלדש (2020)

## פרסים והוקרה
* פרס ראשון על האנדרטה לעצמאות ומוזיאון מלחמת השחרור (1997)
* פרס אדריכל השנה של בהיירון סינג שקהוואט (2001)
* פרס עשרת הנשים המצטיינות מאת *Anannya* (2004)
* פרס אגא חאן לאדריכלות עבור מסגד *Bait-ur-Rouf* (2016)
* פרס זיכרון ארנולד וו. ברונר (2021)
* מדליית סואן (2021)
* פרס מפעל חיים של הביאנלה בליסבון (2022)
* מגזין טיים – רשימת 100 האנשים המשפיעים בעולם (2024)

## תערוכות
* *Marina Tabassum Architects: In Bangladesh* (2023)

## קישורים חיצוניים

## הערות שוליים

קטגוריה:אדריכליות
קטגוריה:אדריכלים מהמאה ה-21
קטגוריה:בנגלים
קטגוריה:אישים שהופיעו ברשימת טיים 100
בית הנבחרים של קנטקי

**בית הנבחרים של קנטקי** (באנגלית: **Kentucky House of Representatives**) הוא הבית התחתון של האספה הכללית של קנטקי. הוא מורכב מ-100 נציגים שנבחרו במחוזות חד-חבריים. לכהונה של שנתיים ללא הגבלת כהונה. בית הנבחרים של קנטקי מתכנס בקפיטול המדינה בבירת המדינה פרנקפורט.

הבחירות האחרונות לכלל חברי הבית נערכו בנובמבר 2024. השכר היומי של הנציגים הוא 188.22 דולר למי שנבחר לפני 1 בינואר 2023 ו-203.28 דולר למי שנבחר לאחר מכן. נכון לינואר 2025 למפלגה הרפובליקנית יש רוב של כ-80 נציגים אל מול 20 נציגי המפלגה הדמוקרטית.

## היסטוריה
הכינוס הראשון של בית הנבחרים של קנטקי הייתה בלקסינגטון בשנת 1792, זמן קצר לאחר הקמת המדינה. במהלך מושב החקיקה הראשון, המחוקקים בחרו בפרנקפורט לשמש כבירת המדינה הקבועה.

לאחר שנשים קיבלו זכות בחירה בקנטקי, מרי אליוט פלנרי נבחרה כחברה הראשונה בבית הנבחרים והחלה לכהן בינואר 1922.בכך היא הייתה האישה הראשונה שנבחרה לבית מחוקקים של אחת ממדינות דרום ארצות הברית.

## קישורים חיצוניים

## הערות שוליים

קטגוריה:קנטקי
קנטקי
מרטין מונאט

**מרטין לודוויג מונאט** (בגרמנית: **Martin Ludwig Monath**; שמו שונה מאוחר יותר ל**מרטין ויטלין**, והיה ידוע גם בשמות הבדויים **פול וידלין** או **ויקטור**) (5 בינואר 1913 – אוגוסט 1944) היה לוחם התנגדות טרוצקיסטי יהודי-גרמני.

## ביוגרפיה
מונאט נולד בברלין. הוריו, ברוך (ברנהרד) ואמילי מונאט, עברו מטרנופול לברלין בשנת 1904. בשנת 1931, הצטרף מונאט לתנועת הנוער הציונית-סוציאליסטית השומר הצעיר והפך לחבר בהנהגה הארצית של התנועה בגרמניה.

בסביבות שנת 1940, הצטרף למפלגה הקומוניסטית המהפכנית (בלגיה) יחד עם אברהם ליאון וארנסט מנדל.  בקיץ 1943, מונת הפך לחבר במזכירות האירופאית הזמנית של האינטרנציונל הרביעי, והיה אחראי על "העבודה הגרמנית".

בשנת 1943 בפריז, יחד עם פול וקלרה טלמן, החל להוציא לאור את העיתון "ארבייטר אונד סולדט" (עובד וחייל) עבור חיילים גרמנים בצרפת. באוגוסט 1944, מונת נעצר ונרצח על ידי הגסטפו.

## קישורים חיצוניים

## הערות שוליים

קטגוריה:חברי הרזיסטאנס
קטגוריה:בוגרי השומר הצעיר
קטגוריה:השומר הצעיר
קטגוריה:יהודים גרמנים
קטגוריה:גרמנים שנולדו ב-1913
קטגוריה:גרמנים שנפטרו ב-1944
בית הכנסת האורתודוקסי ברייקה

**בית הכנסת האורתודוקסי רייקה** (בקרואטית: **Rijeka Orthodox Synagogue**) הוא בית כנסת אורתודוקסי, הממוקם ברחוב איוואן פיליפוביץ' 9, ברייקה שבקרואטיה. בית הכנסת נבנה בסגנון רציונליסטי  בשנת 1928 (בתקופה שרייקה הייתה חלק מאיטליה). זהו אחד מבתי הכנסת הבודדים בשטח קרואטיה ששרדו את החורבן בתקופה הנאצית.

## היסטוריה
בניית בית הכנסת האורתודוקסי ברייקה הושלמה בשנת 1931, כדי לשמש לתפילה עבור הקהילה האורתודוקסית, שהיו מיעוט ברייקה, לעומת הקהילה הניאולוגית, שהתפללו בבית הכנסת הגדול ברייקה.

את האדריכלות לפרויקט עשו האדריכלים ג'וזו אנגיאל ופייטרו פברו. והוא מבתי כנסת היחידים בסגנון מודרני שנבנה באיטליה בתקופה הפשיסטית.

ממוזער|180px|ימין|היכל בית הכנסת וארון הקודש משיש
לבית הכנסת חזית פינתית הבנויה בחלקה מלבנים אדומות, וחלקה מאבן לבנה, ובה שתי דלתות שאחת מהן מובילה למדרגות לעזרת הנשים. ושני חלונות קטנים עם משקוף שאמצעו מחודד המדמה את קצהו של סמל המגן דוד. בכניסה קיים אולם מבואה קטן, וממנו נכנסים אל היכל בית הכנסת. במרפסת שמעליו, נמצאת עזרת הנשים. ארון הקודש בנוי משיש קרארה איטלקי, שנתרם בשנת 1934 מיהודי טריאסטה. מעל חלונות בית הכנסת נמצאים סמלי מגן דוד יצוקים מבטון.

בית הכנסת האורתודוקסי ברייקה הוא אחד מבתי הכנסת הבודדים בשטח קרואטיה ששרדו את חורבן השואה, יחד עם בית הכנסת בספליט ובית הכנסת בדוברובניק, ועדיין משמשים כבתי כנסת. הבניין שימש בתקופת מלחמת העולם השנייה כמחסן תחמושת של הכובשים הנאצים, ולכן לא נהרס. לעומת בית הכנסת הגדול ברייקה, שנהרס ב-25 בינואר 1944.

## כיום
לאחר המלחמה הספיק בית הכנסת הקטן שנותר בעיר, לשמש את שורדי המלחמה המעטים שנותרו מתוך כ-2,000 מתפללים שחיו במקום לפני השואה.

ב-5 בדצמבר 1956 מבנה בית הכנסת הולאם על ידי הממשל הקומוניסטי. בשנת 1996 המבנה הוכרז כמבנה לשימור, כמומנט היסטורי ותרבותי של העיר. ובשנים 2005–2008 המבנה שופץ במימון של עיריית רייקה ונערכו בו עבודות שיקום נרחבות, ונוספה בו מחיצת זכוכית עבה בשולי עזרת הנשים, כדי שהמקום יוכל לשמש לאירועים חברתיים ותרבותיים שונים בלי להפריע לתפילה באולם בית הכנסת. בשנת 2008 נפתח מחדש לאחר השיפוץ. בטקס הפתיחה השתתפו גם יהודים מהקהילה בטריאסטה. יו"ר הקהילה היהודית של רייקה, ולאדו קון, אמר בפתיחת בית הכנסת .

ממוזער|150px|ימין|לוח זיכרון לקדושי העיר בכניסה לבית הכנסת
ממוזער|מבנה בית הכנסת שצולם ב-2020
קהילת רייקה (שמונה בשנת 2008 פחות מ-100 חברים, לעומת יותר מ-2,000 לפני השואה) מקיימת תפילות בבית הכנסת בראש השנה, יום כיפור ובחגים. סמוך לפתח לבית הכנסת, תחת אכסדרת הכניסה, הוצב לוח זיכרון ליהודי העיר שנרצחו בשואה.

## ראו גם
* בית הכנסת הגדול ברייקה
* בית הכנסת בספליט
* בית הכנסת בדוברובניק

## קישורים חיצוניים

## הערות שוליים

אורתודוקסי ברייקה
קטגוריה:רייקה
קטגוריה:בתי כנסת ספרדיים
טובה פרידמן

**טובה פרידמן** (שם לידה: **טולה גרוסמן**; נולדה ב-7 בספטמבר 1938) היא מטפלת יהודייה-אמריקאית, עובדת סוציאלית, סופרת ואקדמאית שנולדה בפולין. היא ניצולת שואה שנשלחה למחנה אושוויץ. פרידמן לימדה באוניברסיטה העברית בירושלים ולאחר מכן שימשה כמנהלת השירות למשפחה היהודית במחוזות סומרסט ווורן.

## ביוגרפיה
פרידמן נולדה ב-7 בספטמבר 1938 בגדיניה, פולין, בקרבת גדנסק. משפחתה של פרידמן עברה מטומשוב מזובייצקי, פולין, וחזרה לשם מיד עם פרוץ מלחמת העולם השנייה. חמשת אלפים יהודים נאלצו לחיות בגטו שהורכב משישה בניינים בני ארבע קומות בתנאים נוראיים. אוכלוסיית הגטו הצטמצמה עם הזמן בשל רעב, יריות וגירושים. משפחתה הועברה מאוחר יותר לסטראכוביצה, שם הוריה עבדו במפעל תחמושת. כאשר החלו לגרש ילדים מהאזור, אביה של פרידמן הסתיר אותה בחלל שניתן לזחול בו מעל תקרת ביתם. למרות זאת, כשהייתה בת חמש, אביה גורש למחנה הריכוז דכאו והיא ואמה למחנה ההשמדה אושוויץ-בירקנאו.

לאחר שהגיעה ביום ראשון ביוני 1944, פרידמן לא נרצחה עם הגעתה, אך ראשה גולח והיא קועקעה במספר על ידה. היא הוחזקה ב"קינדרלגר" (מחנה הילדים) והצליחה לשרוד רעב ואת תא הגזים ב-7 באוקטובר, היום היחיד שבו מנגנוני התא לא פעלו בשל פצצה שהטמינו אסירים בתא. היא ניצלה גם מאחת המשרפות מכיוון שמספרה המקועקע לא היה ברשימות של הקצינים הנאצים שהפעילו את התא. כאשר הנאצים עזבו את המחנה בינואר 1945 ועמדו להכריח את השורדים הנותרים לצאת לצעדת המוות, היא ואמה הסתתרו בין הגופות במרפאה ושוחררו על ידי הצבא האדום ב-27 בינואר 1945. חיילים סובייטים צילמו אותה כשהיא מציגה את הקעקוע שלה, שלימים יהפוך לתמונה איקונית של המלחמה. חיילים סובייטים צילמו אותה מציגה את הקעקוע שלה, תמונה שהפכה לאחת מהתמונות האיקוניות של המלחמה. היא ואמה חזרו לפולין, שם גילו שביתם נהרס ורוב משפחתם המורחבת נרצחה. אביה בסופו של דבר חזר מדכאו והם נשארו יחד בפולין למשך מספר שנים.

## השכלה וקריירה
פרידמן ומשפחתה החליטו להגר לארצות הברית בשנת 1950. היא קיבלה תואר ראשון בפסיכולוגיה מברוקלין קולג', תואר שני בספרות שחורה מסיטי קולג' של ניו יורק, ותואר שני בעבודה סוציאלית מאוניברסיטת ראטגרס. היא המשיכה ללמד באוניברסיטה העברית בירושלים והפכה למנהלת השירות למשפחה היהודית במחוזות סומרסט ווורן, שם עבדה כמטפלת במשך למעלה מ-20 שנה. במהלך תקופה זו, היא התחתנה וילדה ארבעה ילדים.

סיפור חייה של פרידמן נכתב בספר "קינדרלגר" משנת 1998 ונכדה פתח עבורה חשבון בטיקטוק שם היא מפרסמת סרטונים על חוויותיה באושוויץ ועונה לשאלות מילדים. בשנת 2022, היא פרסמה את ספר הזיכרונות "בת אושוויץ: סיפור החוסן, ההישרדות והתקווה שלי" אותו כתבה עם העיתונאי מלקולם בראבנט.

## פרסים והצטיינות
פרידמן זכתה לכבוד על ידי ארגון הנשים היהודי לדור ודור ב-11 באפריל 2016.

## קישורים חיצוניים

* 

## ביבליוגרפיה

## הערות שוליים

קטגוריה:בוגרי אוניברסיטת ראטגרס
קטגוריה:יהודים שהיגרו מפולין לארצות הברית
קטגוריה:מהגרות מפולין לארצות הברית
קטגוריה:סגל האוניברסיטה העברית בירושלים
קטגוריה:בוגרי הסיטי קולג' של ניו יורק
קטגוריה:בוגרי ברוקלין קולג'
קטגוריה:טיקטוקרים אמריקאים
קטגוריה:ניצולות השואה: פולין
קטגוריה:ניצולי השואה: פולין
קטגוריה:אמריקאים שנולדו ב-1938
קטגוריה:אמריקאיות שנולדו ב-1938
האליפות הלאומית של ארצות הברית בטניס 1965

**האליפות הלאומית של ארצות הברית בטניס 1965** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-22 באוגוסט והסתיימו ב-29 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-1 בספטמבר והסתיימו ב-12 בספטמבר.

מרגרט סמית זכתה ב-2 תחרויות.

## התחרות
### תחרות הגברים
ימין|ממוזער|180px|מנואל סנטנה, מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# רוי אמרסון (), מנצח תחרות 1961 ו-1964, הודח ברבע הגמר
# פרד סטולי (), הודח בסיבוב השני
# דניס רלסטון (), הודח ברבע הגמר
# **[[מנואל סנטנה]] (), ניצח בתחרות
# [[ארתור אש]] (), הודח בחצי הגמר
# [[רפאל אוסונה]] (), מנצח תחרות 1963, הודח בחצי הגמר
# [[צ'אק מקינלי]] (), הודח בסיבוב הרביעי
# קליף דרייסדייל (), הפסיד בגמר

מנצח אליפות 1964 [[רוי אמרסון]] מ[[אוסטרליה]] הודח ברבע הגמר. [[מנואל סנטנה]] מ[[ספרד]] התמודד במשחק הגמר מול [[כליף דרייסדייל]] מ[[דרום אפריקה]] וניצח ב-4 מערכות.

===תחרות הנשים===
[[קובץ:Margaret_Court_1964.jpg|שמאל|ממוזער|180px|מרגרת סמית, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# **מרגרט סמית (), מנצחת תחרות 1962, ניצחה בתחרות
# מריה בואנו (), מנצחת תחרויות 1959, 1963 ו-1964, הודחה בחצי הגמר
# אן היידון ג'ונס (), הודחה בחצי הגמר
# ננסי ריצ'י (), הודחה בחצי הגמר
# בילי ג'ין קינג (), הפסידה בגמר
# פרנסואז דיר (), הודחה ברבע הגמר
# קארול גרבנר (), הודחה ברבע הגמר
# נורמה ביילון (), הודחה ברבע הגמר

מנצחת תחרות 1964 מריה בואנו מברזיל הודחה בחצי הגמר. במשחק הגמר מרגרט סמית מאוסטרליה התמודדה מול בילי ג'ין קינג מארצות הברית וניצחה ב-2 מערכות. באותה שנה היא ניצחה גם באליפות וימבלדון ואליפות אוסטרליה הפתוחה.

### תחרות זוגות גברים
בתחרות השתתפו מספר זוגות. במשחק הגמר רוי אמרסון/פרד סטולי מאוסטרליה התמודדו מול פרנק פרלינג/צ'ארלס פסארל מארצות הברית וניצחו ב-4 מערכות.

### תחרות זוגות נשים
בתחרות השתתפו 32 זוגות. היא נערכה בפרבר של בוסטון. לקראת התחרות, 5 זוגות החזקות דורגו כדלקמן.

# בילי ג'ין קינג/קארן סאסמן (), הפסידו בגמר
# פרנסואז דיר/ג'נין ליפריג (), הודחו בסיבוב הראשון
# '''קארול גרבנר/ננסי ריצ'י (), ניצחו בתחרות
# קטי בלייק/קטי קרטר (), הודחו ברבע הגמר
# ג'סטינה בריקה/מרי אן אייזל (), הודחו ברבע הגמר
# נל טרומן/וירג'יניה וייד (), הודחו בחצי גמר

במשחק הגמר קארול גרבנר/ננסי ריצ'י מארצות הברית התמודדו מול הזוג האמריקאי נוסף בילי ג'ין קינג/קארן סאסמן וניצחו אותן ב-3 מערכות.

### תחרות זוגות מעורבים
בתחרות השתתפו 20 זוגות. היא נערכה בפרבר של בוסטון. לא בוצע דירוג של הזוגות החזקים.

במשחק גמר מרגרט סמית/פרד סטולי (אוסטרליה) התמודדו מול ג'ודי טגרט/פרנק פרלינג (ארצות הברית) וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 479. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1965
ארצות הברית
קטגוריה:1965 בארצות הברית
קן פלטצ'ר

**קן פלטצ'ר** (באנגלית: **Kenneth Norman Fletcher**;  15 ביוני 1940 – 11 בפברואר 2006) היה טניסאי אוסטרלי. הוא זכה 12 פעמים בתחרויות גראנד סלאם (2 בזוגות גברים, 12 זוגות מעורבים). קן פלטצ'ר הוא היחיד שזכה ב-4 תחרויות גראנד סלאם בתחרויות זוגות המעורבים במהלך שנה קלנדרית.
## ביוגרפיה
קן פלטצ'ר נולד בעיר בריסביין בשנת 1940. במהלך הלימודים הוא הצטיין בטניס.

השנה המוצלחת ביותר של פלטצ'ר הייתה 1963 בה הוא זכה ב-4 תחרויות גראנד סלאם בתחרויות זוגות המעורבים במהלך שנה (כולם לצד מרגרט סמית. באותה שנה הוא הגיע לגמר תחרות הגברים באליפות אוסטרליה הפתוחה בה הפסיד לרוי אמרסון.

בשנת 1964 פלטצ'ר ניצח באליפות צרפת הפתוחה ביחד עם רוי אמרסון. באותה שנה הם הפסידו בגמר של אליפות וימבלדון. בשנת 1966 פלטצ'ר ניצח באליפות וימבלדון ביחד עם ג'ון ניוקומב. פלטצ'ר הפסיד 7 פעמים בגמרים של תחרויות זוגות הגברים בתחרויות גראנד סלאם.

בתחרויות זוגות המעורבים הוא זכה ב-10 תארים ופעם בודדת הפסיד בגמר.

קו פלטצ'ר סיים להשתתף בתחרויות בשנת 1973. לאחר סיום הקריירה פלטצ'ר עבד כמאמן במועדון בווימבלדון ואחר כך בהונג קונג.

קן פלטצ'ר נפטר בשנת 2006 מסרטן.

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מאמני טניס
קטגוריה:אוסטרלים שנולדו ב-1940
קטגוריה:נפטרים ב-2006
הסודות של אבא

**הסודות של אבא** (בצרפתית: **Les Secrets de mon père**) הוא סרט אנימציה בהפקה צרפתית-בלגית, המבוסס על הרומן האוטוביוגרפי "הדור השני - דברים שלא סיפרתי לאבא", מאת האמן והמאייר מישל קישקה. הסרט, בבימויה של ורה בלמונט, עוקב אחר סיפורם של האחים מישל ושארלי קישקה בבלגיה של שנות ה-60.

## עלילה
בגיל 20, אביו של מישל, אנרי קישקה, חזר למולדתו בלגיה, התחתן והביא לעולם ארבעה ילדים – שתי בנות ושני בנים. זהו סיפורה של משפחת קישקה. על המשפחה להבין את האתגרים הרבים שאביהם נאלץ להתמודד איתם לאורך ילדותו, ולצמוח להיות אנשים עצמאיים וחזקים בזכות עצמם. סיפור אינטימי ונוגע ללב זה, המסופר בטון ייחודי ומרגש, יכול היה להיות מועבר בצורה הנאמנה ביותר רק באמצעות אנימציה. זהו סיפור על שורדים ועל ניצחון הרוח האנושית.
העלילה מתמקדת במערכת היחסים המורכבת בין האחים לאביהם אנרי, ניצול השואה השומר את עברו בסוד. בעוד הילדים מדמיינים את אביהם השתקן כהרפתקן או צייד אוצרות, האמת על עברו הטראומטי נותרת חבויה. הסרט מתאר את ההתמודדות של משפחה יהודית עם השלכות השואה, ומציג את האתגרים הייחודיים של דור שני לניצולים. הסרט משלב הומור ורגש בטיפולה בנושאים מורכבים של טראומה בין-דורית, זיכרון והתפייסות משפחתית. על פי קישקה עצמו, הספר והסרט נושאים מסר אוניברסלי ומהווים שיעור חשוב עבור הדור הצעיר.

## מדבבים
* מישל ברנייה – לוסיה קישקה
* אליוט גולד – אנרי קישקה (בגרסה האנגלית)
:ז'ק גמבלן – אנרי קישקה (בגרסה הצרפתית)
* דייוויד בדיל – מישל קישקה (בגרסה האנגלית)
: ארתור דופונט – (מישל קישקה בגרסה הצרפתית)

## קישורים חיצוניים

* 
* 
* 

## הערות שוליים

קטגוריה:סרטים על ניצולי השואה
קטגוריה:סרטי דרמה צרפתיים
קטגוריה:סרטים המבוססים על סיפור אמיתי
לילינפלד (מחוז)

**לילינפלד** (בגרמנית: **Lilienfeld**) הוא מחוז בדרום מדינת אוסטריה תחתית שבאוסטריה.

במחוז 14 ערים ועיירות:

## קישורים חיצוניים

קטגוריה:אוסטריה תחתית: מחוזות
פרל פרקינס

**פרל פרקינס-נייטנגל** (באנגלית: **Pearl Perkins-Nightengale**; 1915–?) הייתה מתעמלת יהודייה-אמריקאית. 3 פעמים אלופת ארצות הברית בהתעמלות (1937, 1941 ו-1943).

## ביוגרפיה
פרקינס בתם של סיידי ובנג'מין, יהודים מהגרים מרוסיה. עד גיל 12 היא התאמנה באתלטיקה ובשחייה וזכתה בתארים רבים. לאחר מכן, היא בחרה ענף ספורט אחר, התעמלות והתאמנה במועדון האתלטיקה "טרנרס" של צפון פילדלפיה.

בשנת 1936 זכתה באליפות האוקיינוס האתלטי בקרב רב אישי.

לבקשת הוריה היא החרימה את אולימפיאדת ברלין (1936) שאורגנה על ידי הנאצים למרות שנכללה בין שמונה מתעמלות נבחרת ארצות הברית למשחקים האולימפיים. בשל מלחמת העולם השנייה לא נערכו שתי אוליפיאדות (1940 ו-1944) שגם אותן היא החמיצה.

בשנת 1937 זכתה באליפות ארצות הברית בקרב רב אישי ובתרגיל מקבילים.

בשנת 1941 זכתה באליפות ארצות הברית בקרב רב אישי, בתרגיל קפיצות ובתרגיל על מקבילים.

בשנת 1943 זכתה באליפות ארצות הברית בקרב רב אישי, בתרגיל קפיצות ובתרגיל על מקבילים.

## תארים השגים
* בשנת 1989 זכתה להיכנס להיכל התהילה של ההתעמלות בארצות הברית

## קישורים חיצוניים

* Pearl Perkins Nightingale, באתר *Philadelphia Jewish Sports Hall of Fame* 
* Perkins, Pearl, באתר *Jews in Sports* 
* AAU Championships Women's Champions 1931-1964 
* Amateur Athletic Union Gymnastics 

## הערות שוליים

קטגוריה:מתעמלות יהודיות
קטגוריה:מתעמלות אמריקאיות
קטגוריה:ספורטאים יהודים אמריקאים
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
מלק (מחוז)

**מלק** (בגרמנית: **Melk**) הוא מחוז במערב מדינת אוסטריה תחתית שבאוסטריה.

במחוז 40 ערים ועיירות:

## קישורים חיצוניים

קטגוריה:אוסטריה תחתית: מחוזות
גרביל סלעים

**גרביל סלעים** (שם מדעי: *Dipodillus dasyurus*) הוא מין של מכרסם השייך למשפחת העכבריים. גרביל זה מצוי במדבריות, בערבות ובאזורים סלעיים, בצפון אפריקה וחלקים מהמזרח התיכון.

ידוע גם בשמות **גרביל ואגנר** ו**גרביל מחוספס זנב**.

## מידע כללי
אורך הגוף של גרביל הסלעים הוא 8.7 סנטימטרים. האורך הממוצע של הזנב 11.6 סנטימטרים. אורך האוזניים 1.2 סנטימטרים. גרביל הסלעים הוא מכרסם קטן בעל פרווה בגוון חום חולי. בטנו וכפות רגליו לבנות. אורך גופו כ-9 סנטימטרים, זנבו ארוך מגופו (כ-12 סנטימטרים) ומשקלו כ-25 גרם. הזכר והנקבה דומים זה לזה בגודלם ובמראם החיצוני.

גרביל הסלעים תואר למדע ב-1842 על ידי החוקר הגרמני יוהאן אנדראס ווגנר .

## תפוצה
גרביל זה נפוץ ברחבי המזרח התיכון ובחצי האי ערב. והוא הגרביל הנפוץ ביותר בארץ ישראל.

## בית גידול ואזור מחיה
גרביל הסלעים חי במחילות שהוא חופר או משתמש בסדקים טבעיים. אזורי המחילות הם במגוון בתי גידול צחיחים כולל מדבר, מדבר למחצה ובאזורים סלעיים באזורי גבעות. הם מעדיפים אזורי אבן חול וכתמי חול בין סלעים (לא אזורי חול טהור) ליד ואדיות צמחייה או בשטחי מלח.

הגרבילים מאכלסים מחילות שהם חופרים בעצמם או בנקקי סלע טבעיים, המצויים בסביבות צחיחות שונות כמו מדבריות, מדבריות למחצה ואזורי גבעות סלעיות. הם מעדיפים אזורי אבן חול וכתמי חול בין סלעים, במיוחד ליד ואדיות צמחייה או מלחיות, אך נמנעים מאזורי חול טהור.

## התנהגות ורבייה
גרביל הסלעים בודד וטריטוריאלי. טווח הבית הוא של כ-6–11 מטרים לזכרים ופחות לנקבות. הגרבילים ממין זה ליליים, עם חושי ראייה ושמיעה מפותחים, כשהם פעילים ביותר שעתיים לאחר רדת החשיכה ושוב שעתיים לפני הזריחה. הגרבילים ניזונים בעיקר מזרעים ודגנים, אבל יאכלו גם חלקי צמחים עסיסיים ומדי פעם חסרי חוליות קטנים. הם לא שותים מים, אלא משיגים את כל הלחות שהם צריכים מהמזון שלהם. הם בדרך כלל מאחסנים זרעים וחלזונות במחילה.

הרבייה מתרחשת בדרך כלל מפברואר עד יולי אך יכולה להתרחש כל השנה. זכרים ונקבות נפגשים רק לצורך חיזור והזדווגות, כאשר הנקבה מגדלת את הצעירים לבד. נקבות יכולות לייצר עד שלוש המלטות בשנה, כל המלטה מכילה 3–9 גורים עיוורים וחסרי שיער. הצעירים פוקחים את עיניהם בגיל 16 ימים ונגמלים לאחר 32 יום, הם עוזבים את המאורה של האם כשהיא גדלה כמעט במלואה. גרבילים יכולים לחיות עד שנתיים וחצי בטבע או עד שש שנים בשבי.

## קישורים חיצוניים

## הערות שוליים

קטגוריה:עכבריים
קטגוריה:טקסונים שתוארו בידי יוהאן אנדראס וגנר
קטגוריה:בעלי חיים שתוארו ב-1842
קטגוריה:ארץ ישראל: עכבריים
קטגוריה:גרביליים
קטגוריה:ירדן: יונקים
קטגוריה:עיראק: יונקים
קטגוריה:מצרים: יונקים
קטגוריה:סוריה: יונקים
קטגוריה:לבנון: יונקים
קטגוריה:איחוד האמירויות הערביות: יונקים
קטגוריה:בחריין: יונקים
קטגוריה:כווית: יונקים
קטגוריה:תימן: יונקים
קטגוריה:ערב הסעודית: יונקים
קטגוריה:עומאן: יונקים
קטגוריה:בעלי חיים במדבריות המזרח התיכון
קטגוריה:בעלי חיים מדבריים
גשר הנבל (פארק נחל חדרה)

**גשר הׇנֵבֶל** הוא גשר להולכי רגל ורוכבי אופניים בפארק נחל חדרה, המקשר את הגדות הדרומית והצפונית של נחל חדרה, ומהווה אטרקציה נופית ותיירותית לבאי הפארק.

הגשר הוקם בשנת 2013 על ידי רשות ניקוז ונחלים שרון במימון המשרד להגנת הסביבה, כחלק מפיתוח נחל חדרה. הגשר תוכנן על ידי האדריכל רוני מרגולין ועל ידי מהנדס הקונסטרוקציה נמרוד אייל, ונבנה על ידי החברה "אל טרנס".
עלותו של הגשר כ-5 מיליון שקלים, והוא תוכנן כך שישתלב סביבתית בפארק נחל חדרה, כולל תאורה לילית מיוחדת וממוחשבת.

הגשר קיבל את שמו בגלל צורתו הייחודית שדומה לכלי הנגינה נֵבֶל.

## מבנה הגשר ותיאורו
הגשר עשוי פלדה, מדרך (שביל ההליכה) של הגשר מחופה דק (deck) מבמבוק סינתטי.

אורכו של הגשר כ-80 מטרים, גובה הגשר כ-13.5 מטר, הגשר נמצא בגובה כ-5.5 מטרים מעל פני המים ומשקלו 7 טון.

## קישורים חיצוניים

* נחנך הגשר בפארק נחל חדרה, באתר חדשות חדרה

## הערות שוליים

הנבל
קטגוריה:חדרה: מבנים
קטגוריה:חדרה: תחבורה
לבאן אוסיקמשווילי

**לבאן אוֹסִיקמָשְׁווִילִי** (בגאורגית: **ლევან ოსიყმაშვილი**; נולד ב-20 באפריל 2002 בטביליסי שבגאורגיה) הוא כדורגלן גאורגי המשחק בעמדת הקשר האחורי בקבוצת הפועל חדרה מליגת העל הישראלית, בהשאלה מדינמו טביליסי.

## קריירת מועדונים
אוסיקמשווילי גדל במחלקת הנוער של דינמו טביליסי, ובשנת 2022 החל לשחק בקבוצה הבוגרת של המועדון במסגרת ליגת העל הגאורגית. ב-31 במרץ 2023 הושאל עד ל-30 ביוני לטורפדו כותאיסי, ובסך הכל ערך שש הופעות ליגה במדי המועדון. לאחר תקופת ההשאלה חזר לדינמו טביליסי.

ב-19 בינואר 2025 הושאל אוסיקמשווילי עד לתום עונת 2024/2025 להפועל חדרה מליגת העל הישראלית.

## תארים
;דינמו טביליסי
* אליפות גאורגיה (1): 2022
* הסופר קאפ הגאורגי (1): 2023

## קישורים חיצוניים

## הערות שוליים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני טורפדו כותאיסי
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים גאורגים בישראל
קטגוריה:גאורגים שנולדו ב-2002
מצפה אורון

**מצפה אורון** הוא אתר הנצחה הממוקם ביער שווייץ בגליל התחתון, שנחנך ביום הזיכרון לחללי מערכות ישראל באפריל 2015. המצפור הוקם לזכרו של סמל ראשון אורון שאול, חייל צה"ל שנהרג במבצע "צוק איתן" בשנת 2014. המצפה, הממוקם מול הכנרת, מציע נקודת תצפית פנורמית על הנוף, והוא משקיף אל הכנרת ורמת הגולן. המצפור מאופיין במבנה מלבני הכולל פרגולה רחבה המוצלת על-ידי שמונה עמודי ברזל. המבנה מרוצף בבטון וחזיתו מעוטרת בקיר נמוך המחופה באבני בזלת. בראש המצפה מונפים דגל ישראל ודגל קרן קיימת לישראל (קק"ל). עמדת הדרכה קולית מספרת את סיפור חייו ומתארת את הנוף הנשקף מהמצפה. במקום גם משקפת תצפית.

המצפור, שהוקם בתמיכת ידידי קק"ל בשווייץ, ממוקם בנקודת תצפית המשקיפה על הכנרת, בקרבת היישוב פוריה עילית, מקום מגוריו של אורון שאול. האתר נבנה ביער שווייץ, שניטע במקור כחלק ממאמצי מניעת הצפות בעיר טבריה.

סמ"ר אורון שאול נהרג בקרב בשכונת שג'אעייה ברצועת עזה במהלך מבצע "צוק איתן", כאשר הנגמ"ש שבו נסע יחד עם שבעה חיילים נוספים הותקף על ידי חמאס. לאחר האירוע הכריז ארגון חמאס כי שאול נחטף ודרש שחרור אסירים בתמורה להשבת גופתו. צה"ל הכריז על שאול כחלל מערכות ישראל שמקום קבורתו לא נודע. ב-18 בינואר 2025, במהלך מלחמת חרבות ברזל, חולצה גופתו מרצועת עזה בפעילות של צה"ל ושב"כ, כעשור לאחר שנהרג.

המצפור הוקם ביוזמת משפחתו של אורון שאול ובסיוע קק"ל, כאתר הנצחה צנוע המאפשר תצפית על נופי הכנרת ורמת הגולן. בטקס חנוכת המצפור, אמר אחיו אבירם:

.
בשנת 2022 נחנך מחדש המצפור, לאחר פרויקט שיפוץ בעלות של כ-100 אלף ש"ח. הפרויקט התבצע בשיתוף פעולה בין קרן קיימת לישראל (קק"ל), משרד הביטחון ומועצה אזורית עמק הירדן.
טקס חנוכת המצפה המחודש נערך בהשתתפות בני משפחתו של סמ"ר אורון שאול, ובהם אמו זהבה שאול. בין המשתתפים הנוספים בטקס היו עידן גרינבאום, ראש המועצה האזורית עמק הירדן והרצל שמואל, סגן ראש אגף משפחות הנצחה ומורשת במשרד הביטחון, לצד בכירים נוספים.

## קישורים חיצוניים
* 
* 

## הערות שוליים

אורון
אורון
קטגוריה:אנדרטאות באזור הכנרת
קטגוריה:הגליל התחתון: אנדרטאות
קטגוריה:מבצע צוק איתן: אבידות והנצחה
קטגוריה:אנדרטאות לחללים באירועים בודדים
טלי תאני-הררי

**טלי תאני-הררי** (נולדה ב-30 במרץ 1973) היא חוקרת  אסטרטגיה שיווקית ותקשורת, פרופסור חבר בבית הספר למנהל עסקים ובבית הספר לתקשורת במרכז האקדמי פרס.

## ביוגרפיה
טלי תאני-הררי נולדה וגדלה בישראל. בשנת 2005 השלימה את לימודי הדוקטורט שלה באוניברסיטת בר-אילן בנושא: "מודל הסתברות עיבוד המידע בקרב ילדים: מסלולי שכנוע ושינוי עמדות בשלבי התפתחות קוגניטיביים שונים וברמות מעורבות שונות", בהנחיית ד"ר למפרט (בית הספר למנהל עסקים) ופרופ' שמואל ליימן-ווילציג (בית הספר לתקשורת).

לאחר סיום הדוקטורט השתלבה כמרצה באוניברסיטת בר-אילן בבית הספר למנהל עסקים ובבית הספר לתקשורת ובשנת 2012 עברה לבית הספר למנהל עסקים במרכז האקדמי פרס. בשנים 2013–2018 שימשה כראש ההתמחות בשיווק, בשנים 2017–2018 שימשה כסגנית ראש החוג לתואר ראשון במנהל עסקים. משנת 2018 משמשת כראש החוג לתואר שני במנהל עסקים והחל מ-2023 משמשת גם כראש החוג לתקשורת במרכז האקדמי פרס.

משנת 2008 היא מרצה באוניברסיטת רייכמן בקורסים העוסקים בתקשורת שיווקית, שיווק ומיתוג. מחקריה פורסמו בכתבי עת מובילים, זכו להכרה של הקרן הלאומית למדע, הוועדה לזכויות הילד בכנסת, לשכת המדען הראשי וגורמים נוספים.

## קידום החינוך לצרכנות נבונה
טלי תאני-הררי פעילה ומקדמת את החינוך לצרכנות נבונה והחינוך הפיננסי. פרסמה שני ספרי ילדים העוסקים בקידום החינוך לצרכנות נבונה:
***הקופה שמאחורי מגירת הגרביים**, יצא לאור בהוצאת כנרת בשנת 2011, נכתב על ידי תאני-הררי ביחד עם חני נחמיאס. מטרת הספר להקנות לילדים כלים לצרכנות ביקורתית ונבונה, בדגש על חיסכון, דרך ספור מהנה ומעורר הזדהות בו גיבורי הספר לומדים מהו תפקידו של הכסף, מדוע חשוב לחסוך, ומהן המשמעויות של "הבחירות הכלכליות". הספר מבוסס על מחקר אקדמי רחב בתחום הצרכנות וההתנהלות הכלכלית של צעירים. הספר פונה לילדים בגילאי 5–8, ומותאם לגילאים אלה מבחינת השפה, תהליכי עיבוד המסר והתפתחות הילד כצרכן.
* **עשינו עסק**, יצא לאור בהוצאת סטימצקי בשנת 2018, נכתב על ידי תאני-הררי ביחד עם אלרואי קנבל. הספר מציג לצעירים מושגים בתחומי הצרכנות, הכלכלה והעסקים, על מנת להקנות להם את הידע וההבנה כבסיס לקבלת החלטות צרכניות ופיננסיות נבונות. המושגים בספר מוצגים בליווי דוגמאות מוכרות ואיורים להמחשת המושגים לילדים הצעירים.

תאני-הררי משתתפת בפורומים ובוועדות לקידום החינוך לצרכנות נבונה, מקדמת מודעות לנושא בתקשורת, ומסייעת למשרד החינוך בגיבוש תוכניות לימוד בתחום הצרכנות הנבונה.

## קישורים חיצוניים

* 
* 

## הערות שוליים

קטגוריה:חוקרות ישראליות
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: מנהל עסקים
קטגוריה:סגל אוניברסיטת רייכמן: מנהל עסקים
קטגוריה:סגל המרכז האקדמי פרס
קטגוריה:ישראליות שנולדו ב-1973
קטגוריה:ישראלים שנולדו ב-1973
מוניר אל-ג'אע'וב

**מוניר ראדי אל-ג'אע'וב** (בערבית: **منير راضي الجاغوب**, בתעתיק מדויק: **מֻנִיר רָאצִ'י אַלגָ'אע'וּבּ**; נולד ב-23 באפריל 1976) הוא פוליטיקאי פלסטיני ואיש תנועת פת"ח. משמש כראש המשרד התקשורתי של נציבות הגיוס והארגון בתנועת פת"ח.

## ביוגרפיה
אל-ג'אע'וב נולד בכפר ביתא שמדרום-מזרח לשכם. הוא בעל תואר שני בלימודים אזוריים בהתמחות בלימודי ישראל מאוניברסיטת אל-קודס, ודוקטורנט למדע המדינה.

בשנת 1994 שב עם משפחתו ליהודה ושומרון והחל את פעילותו בתנועת פת"ח במסגרת תנועת הנוער הסטודנטיאלית באוניברסיטת א-נג'אח. בשנת 1999 מונה למתאם הוועדה העליונה בהנהגת תנועת הנוער באוניברסיטה, ולאחר מכן שימש כדובר ארגון הנוער של פת"ח ביהודה ושומרון.

## תפקידים
בשנת 2011 מונה על ידי מחמוד אל-עאלול לראש הוועדה התקשורתית בנציבות הגיוס והארגון של פת"ח. הוא כיהן בתפקיד זה עד לכינוס הוועידה השביעית של התנועה, בה היה חבר. ב-2017 מונה על ידי ד"ר ג'מאל מוחייסן, חבר הוועד המרכזי של פת"ח, לראש המשרד התקשורתי של נציבות הגיוס והארגון.

## קישורים חיצוניים

* ידיעה על מינויו (כוללת פרטים ביוגרפיים), באתר סוכנות הידיעות הפלסטינית מען 

קטגוריה:פלסטינים
קטגוריה:פעילי פת"ח
קטגוריה:בוגרי אוניברסיטת א-נג'אח
קטגוריה:פלסטינים שנולדו ב-1976
קטגוריה:בוגרי אוניברסיטת אל-קודס
Eisai

**איסאי** (ביפנית: **エーザイ株式会社**; באנגלית: **Eisai**) היא תאגיד יפני לייצור והפצה של תרופות.

נכון לשנת 2024, מעסיקה החברה כ־10,000 עובדים ומפעילה סניפים ב־12 מדיניות בעולם וביניהן: ארצות הברית, בריטניה, גרמניה, צרפת, ספרד, איטליה, שוודיה, סין, טאיוואן, הודו ואינדונזיה.

מטה החברה הראשי ממוקם בעיר טוקיו, יפן.

בשנת 2009, קיבלה פרס מהארגון הלאומי למחלות נדירות (NORD) על פיתוח תרופה נגד אפילפסיה בשם בנזל (Banzel).

## היסטוריה
חברת איסאי הוקמה בשנת 1941 בעירטוקיו לאחר מיזוג עם מעבדת המחקר סקוראגאוקה (Sakuragaoka).

בשנת 1961, הונפקה החברה בבורסה לניירות ערך בטוקיו.

בשנת 1995, הקימה חברת בת בארצות הברית, במטרה לשווק שם את מוצרי החברה.

בשנת 1996, קיבלה אישור פעילות ממנהל המזון והתרופות האמריקאי והחלה לשווק תרופה המקלה על סימפטומים של מחלת אלצהיימר בשם אריספט שפותחה בשיתוף עם חברת פייזר.

בשנת 1999, קיבלה אישור לשווק תרופה לטיפול ברפלוקס קיבתי-ושטי בשם אציפקס שפותחה בשיתוף עם חברת ג'ונסון אנד ג'ונסון.

בשנת 2003, חתמה החברה על הסכם שיתוף פעולה עם חברת טבע.

בחודש יולי 2007, רכשה את חברת MGI Pharma, המתמחה בטיפולים אונקולוגים תמורת כ-3.9 מיליארד דולר.

בשנת 2008, בית המשפט בארצות הברית פסק כי חברת התרופות טבע הפרה את הפטנט של תרופת אציפקס.

בשנת 2023, עברה החברה התקפת כופרה שפגעה בחלק ממערכות הלוגיסטיקה שלה.

בחודש יולי 2023, קיבלה אישור לשיווק תרופה בשם לקמבי (Leqembi) לטיפול באלצהיימר.

## מוצרים
מוצרי החברה הנפוצים ביותר:
* **Aciphex/Pariet (Rabeprazole)**: לטיפול ברפלוקס קיבתי-ושטי.
* **Aricept (Donepezil)**: לטיפול בדמנציה קלה עד בינונית בקרב חולי אלצהיימר.
* **Leqembi (Lecanemab)**: לטיפול במחלת אלצהיימר.
* **Halaven (Eribulin)**: לטיפול בסרטן שד גרורתי.
* **Lenvima (Lenvatinib)**: לטיפול בסרטן בלוטת התריס או כליה.
* **Gliadel Wafer (Carmustine)**: לטיפול בגידולי מוח.

## קישורים חיצוניים

* פרופיל מניית איסאי, באתר Investing
* 
* 

## הערות שוליים

קטגוריה:חברות יפניות
קטגוריה:חברות הנסחרות בבורסה לניירות ערך בטוקיו
קטגוריה:יצרני תרופות
קטגוריה:מותגים יפניים
בית ארדווריקי

**בית ארדווריקי** הוא אחוזה בסגנון הברוני הסקוטי מהמאה ה-19, הממוקמת בקינלוך לגן, ניוטונמור, אינוורנס-שייר, בהיילנדס הסקוטי. הבית התפרסם כאחוזת גלנבוגל הבדיונית בסדרת הבי-בי-סי "Monarch of the Glen". 

## היסטוריה
האדמות היו שייכות היסטורית לשבט מקפרסון. המנהיג ה-20, יואן מקפרסון, השכיר את בנאלדר וארדווריקי בשנת 1844 למרקיז השני של אברקורן, אציל אלסטר-סקוטי, שהיה "אחד ממעצבי הטרנד בהתעניינות המתפתחת בציד איילים בסקוטלנד." המרקיז הרחיב את בקתת הציד המקורית. הוא שירת כמשרת אישי של הנסיך אלברט, בעלה של המלכה ויקטוריה, אשר יחד עם הנסיך בילו שלושה שבועות בארדווריקי בסוף קיץ 1847.

בשנת 1860, לורד אברקורן העביר את החכירה על המבנה ללורד הנרי בנטינק, חובב ציד נוסף, שחי שם עד מותו בשנת 1870.

סר ג'ון רמסדן רכש את יערות ארדווריקי ובנאלדר בשנת 1871 תמורת 107,500 ליש"ט (שווה ערך ל-12,643,155 ליש"ט בשנת 2023). בשנת 1873, הבית נהרס בשריפה, ונבנה מחדש בין השנים 1874 ל-1878. הוא נבנה מחדש בסגנון הפופולרי של האדריכלות הברונית הסקוטית, בתכנונו של האדריכל ג'ון ריינד.

בנו של רמסדן, סר ג'ון פרצ'וויל רמסדן, ירש את האדמות לאחר מות אביו בשנת 1914. רוב האדמות נמכרו לאחר שתי מלחמות העולם, ובשנת 1956 העביר סר ג'ון את אחוזת ארדווריקי לחברה משפחתית תחת יושב הראש בנו, סר ויליאם פנינגטון-רמסדן. החברה, "ארדווריקי אסטייט לימיטד", עדיין מחזיקה ומנהלת את האחוזה כיום. האחוזה עוסקת בהשכרת בקתות ובהשכרת הנכס לחתונות.

## אתר צילומים
בית ארדווריקי ואחוזתו שימשו כאתר צילומים. הוא מוכר ביותר כאחוזת גלנבוגל בסדרת הבי-בי-סי "Monarch of the Glen", ששודרה במשך שבע עונות משנת 2000 עד 2005. הוא שימש גם בסרט "מיס מארפל: רצח מתוכנן" (1985), בסרטים "גברת בראון" (1997), "לדוג סלמון בתימן" (2011), ו"מלחמתו של רוברט דה ברוס" (2018). האחוזה הופיעה בסדרה "זרה", ובעונות הראשונה, השנייה, הרביעית, החמישית והשישית של דרמת נטפליקס "הכתר ", כתחליף לטירת בלמורל.

במהלך קיץ 2019, התקיימו צילומים של "לא זמן למות" בעיר אביימור ובפארק הלאומי קיירנגורמס הסמוך, כאשר חלק מהסצנות צולמו באחוזת ארדווריקי.

באוקטובר 2020 הצילומים לספיישל התוכנית "המסע הגדול" נערכו בבית ארדווריקי, כשהפרזנטורים ג'רמי קלארקסון, ריצ'רד האמונד וג'יימס מיי נשארו ללון באחוזה.  

## קישורים חיצוניים
* 

## הערות שוליים

קטגוריה:אדריכלות סקוטית ברוניאלית
קטגוריה:סקוטלנד: טירות
מחווה (עמותה)

**עמותת 'מחווה'<nowiki/>** היא מיזם חברתי הפועל לקידום חמלה ואנושיות במערכת הבריאות בישראל, תוך התמקדות בשיפור הקשר בין מטופלים לצוותים רפואיים. העמותה שמה דגש על הפחתת שחיקת הצוותים הרפואיים וחיזוק תחושת המשמעות בעבודתם, במטרה לשפר את איכות הטיפול והתוצאות הקליניות.

העמותה הוקמה בשנת 2023 על ידי דקלה הרצוג טוויג ומרינה סנדל. יו"ר הוועד המנהל של העמותה הוא יעקב בורק.

## פעילות העמותה
העמותה פועלת בשלושה מישורים עיקריים:
* הכשרות והדרכות: העמותה מעניקה הכשרות לצוותים רפואיים ולמנהלים, תוך שימוש במתודולוגיות מהמרכז לחמלה ואלטרואיזם בבית הספר לרפואה של אוניברסיטת סטנפורד.
* העלאת מודעות וקידום מדיניות: פעילות לעידוד שיח ציבורי בנושא חמלה ואנושיות והשפעה על מדיניות הבריאות בישראל.
* פיתוח פתרונות יישומיים: פיתוח כלים מבוססי ידע לחיזוק הקשר בין מטפלים למטופלים ושילוב חמלה בשגרת העבודה במערכת הבריאות.

### יוזמת "רציתי שתדעו"
עמותת 'מחווה' יזמה את "רציתי שתדעו", תוכנית שמטרתה לחזק את הקשר בין מטופלים לצוותים רפואיים באמצעות שיתוף סיפורים אישיים. במסגרת התכנית, מטופלים מתבקשים לספר על עצמם, והמידע מוצג ליד מיטתם, כולל תמונה מרגע משמעותי בחייהם. התכנית פועלת מאז 2022 בכ-20 מחלקות בבתי חולים, ומתבצעת כחלק מהליך הקבלה למחלקה. היא כוללת הכשרת צוותים ומדידת השפעה, ומטרתה לשפר את החוויה הטיפולית הן עבור המטופלים והן עבור הצוותים הרפואיים.

### העלאת מודעות
בנובמבר 2024 קיימה עמותת 'מחווה' שולחן עגול בכנס עשור לפורום Reboot, שבו נדונה חשיבות החמלה בטיפול רפואי. המושב עסק באתגר קיום חמלה במערכת בריאות עמוסה ושוחקת, בהשתתפות בכירים במערכת הבריאות. בסיום הכנס גובש מסמך המלצות שהוגש לשר הבריאות, במטרה לקדם מדיניות בנושא. בפברואר 2025 הוצגה התוכנית לשר הבריאות, שהביע מחויבות ליישמה.

### מחווה בתקופת חרבות ברזל
במהלך מלחמת חרבות ברזל הייתה עמותת 'מחווה' שותפה להקמת "מטה שירות חרבות ברזל", יוזמה התנדבותית שבה השתתפו כ-2,000 מנהלי שירות מחברות שונות בישראל. מטרת המיזם הייתה לסייע למשפחות שכולות בהתנהלות מול גופים שונים ולספק ליווי רגיש ותומך. העמותה הכשירה למעלה מ-400 מנהלים במיומנויות הקשורות לחמלה ולתקשורת אנושית, לצד חוסן אישי, על מנת להקל על המשפחות בהתמודדותן עם הליכים בירוקרטיים.

## זכיות והישגים
* תוכנית "רציתי שתדעו" זכתה במקום הראשון בתחרות "יוזמת הבריאות של השנה" לשנת 2022, שנערכה על ידי פורום Reboot ו-ynet.
* העמותה השתתפה בתוכנית ההאצה של "הכוורת" – מרכז ליזמות וחדשנות חברתית של ג'וינט ישראל וקרנות הביטוח הלאומי – וזכתה למענק הקמה.

## קישורים חיצוניים
* 
* 
* 
* 
* 
* 

## הערות שוליים

קטגוריה:המגזר השלישי
קטגוריה:ישראל: ארגונים חברתיים
קטגוריה:ישראל: עמותות
קטגוריה:מיזמים חברתיים